PIIBLIKOHVIK
Tere tulemast taas Piiblikohviku saatesse!
Täna räägime isikust, kes on tähtis Vanas Testamendis
ja elas tähtsal ajal. Tere tulemast, Mailis Janatuinen!
Aitäh. - Oled kirjutanud meie tänasest tegelasest -
nimelt tisbelasest Eelijast.
Huvitav tegelane Vanas Testamendis,
kes tegutses 8. saj enne Kristust.
Millisel ajal prohvet Eelija elas?
Ta elas põhjapoolses riigis.
Ca 60 aastat enne tema aega oli kuningriik kaheks jagunenud -
lõunapoolseks Juudaks ja põhjapoolseks Iisraeliks.
Eelija elas jumalatus Iisraelis, mis Jumalast üha kaugemale läks.
Suur viga tekkis, kui esimene kuningas
otsustas mitte lasta rahvast Jeruusalemma pühi tähistama.
Ta seadis oma pühad, määras oma preestrid
ja püstitas oma jumalad, ühe põhja ja teise lõunasse.
Jerobeam tegi kuldvasikad.
Ta lõi täiesti oma kultuse
ja läks eemale Jumala seatud teenistuskorrast ja sellest,
mida Jumal oli käskinud. Näiteks sellest,
et kummardada tuleb Jeruusalemmas ja tuleb täita Moosese käske.
Samuti pühitses ta preestreiks kõik, kes vähegi soovisid.
Polnud Aaroni preestrisugu ega mingit rahva õpetamist.
Traagiline oli rahva arvamus,
et see oligi õige usk, et Jumal on rahul ja kõik on korras.
Siis ilmus Eelija, kes oli esimene prohvetite ketis,
mis jätkus kuni Ristija Johanneseni. Tähtis tegelane.
Vanas Testamendis ilmunud prohveteist oli esimene Eelija.
Kuid ta ei kirjutanud oma raamatut,
vaid loeme temast mujalt. Kust?
Lugu algab 1. Kuningate 16. peatükis ning jätkub järgmises raamatus,
mille 3. peatükis läheb Eelija taevasse.
On huvitav, et Vanas Testamendis on prohveteid, kellel on oma raamat,
näiteks Hoosea, Joel, Aamos jne,
kuid esimestest, nagu Eelija,
pole jäänud oma kirjalikku teost,
vaid neist räägitakse mujal.
Kolm korda ütleb see prohvet Piiblis:
"Mina üksi olen alles jäänud. Kõik su prohvetid on tapetud."
Ta on üksik hunt raskes olukorras.
Ei piisanud Jerobeami patust kuldvasikate näol.
Ahabi nimeline kuningas
võttis Siidonist naiseks võimatu paganaprintsessi,
kelle isa oli Baali preester ja Siidoni kuningas.
Kui too Iisebel Iisraeli saabus,
oli tal religioosne plaan see teise usku kallutada.
Ta tahtis Baali teenimise ülemaailmseks muuta.
Ta meelitas oma mehe Samaariasse Baali templit ehitama.
Sealse Baali kuju ees pidid kõik kummardama
ja seda suudlema. See oli korraliku kodaniku kohus.
Kõigil keeldujatel löödi pea maha.
Uskumatu, et kui rahvas on jagunenud
ja elatakse põhjapoolses riigis,
kus algab usust loobumine,
kui äsja on läbi elatud Jumala ime,
kus rahvas Taaveti ajal ühines,
siis nüüd, kui riik pärast Saalomoni lagunes,
ei mäletata, et see jagunemine oli Jumala kohtumõist.
Nad ei kartnud Jumalat, vaid läksid vastupidises suunas.
Tundub, et Jumala rahva mälu on väga lühike.
Tõsi. Kui rahvast ei õpetata.
Usupuhastuse aastapäeval tuleb meenutada,
et Lutheri suur idee oli õpetada rahvas lugema ja anda neile Katekismus.
Kui rahvast ei õpetata, ei tea rahvas Kümmet käsku
ning et nad teevad pattu ja sellele järgneb karistus.
Minu meelest läheb meie olukord Soomes samas suunas.
Kui käske ei teata, ei usuta karistusse ja elatakse nagu oleks viimane päev.
Kõige tipuks - kuigi Iisrael sündis ja päästeti Jumala armust
ning peaks mäletama, et Jumal ütles: Tõin oma rahva ära Egiptusest,
hakatakse nüüd kummardama vasikakujusid,
mis on täiesti surnud ja öeldakse, et need tõid Iisraeli Egiptusest ära.
Lisaks sellele, et see on jumalavallatu, on see ka täiesti ajuvaba.
Vasikakujud olid veel lastemäng, võrreldes Baali kummardamisega,
mille juurde käisid seksuaalsed riitused.
Iisebel tõi Siidonist kaasa
450 Baali ja 400 Astarte prohvetit.
Ta pani nad ilmselt kogu riigis rahvast õpetama,
et roheliste puude all telkides tegeletakse igasuguse seksiga.
Igasugune seks on lubatud ja sellest sai elu kese.
Võiks öelda, et peaaegu sama on toimunud ka meie aja kultuuris.
Rahvas ei reageerinud ega mõistnud,
et juhtkond, eriti võõrast usust pärit Iisebel,
juhatab kogu rahva eksitusse. - Ei mõistnud jah.
Kuid üks mees mõistis. Äkitselt ilmus õukonda Eelija.
Öeldakse ainult tisbelane Eelija.
Ei räägita, mis suguvõsast või mis ta isa nimi oli.
Eelija ilmus nagu välk selgest taevast, seisis äkitselt Ahabi ja Iisebeli ees
ning ütles:
"Tänasest ei saja vihma muidu kui minu sõna peale."
Jaakobuse raamatu sõnul oli ta tuliselt palvetanud, et ei sajaks vihma.
Kujutle seda. Kas sina palvetaksid, et Soomes ei sajaks vihma
ja tekiks kliimaõnnetus?
Eelija oli lugenud Moosese seadust
ning mõistis käskude ja needuste põhjal
et kui nii edasi läheb, pole rahval mingit tulevikku.
Kõigepealt see kuivab, siis tuleb sõda, ümberpiiramine ja pagulus.
Seepärast pidas Eelija põuda väiksemaks nuhtluseks ja palvetas.
Siis julges ta öelda Iisebeli ees, et vihma ei saja, enne kui ta ütleb.
Uus Testament meenutab seda meile
ja ütleb, et Eelija oli samasugune nõder inimene nagu meiegi.
Huvitav. Kuigi ta oli suur prohvet,
ütleb UT, et ta on nõder inimene, aga Jumal kuuleb tema palvet.
Hiljem näeme Eelija ajaloost, kuidas ta nõder oli.
Lugu jätkub sellega, et Eelijat peetakse mingiks hulluks maakaks,
kes käib ringi kaamelikasukas.
Kui aga vihma ei tule, hakatakse teda otsima.
Kogu riigis ei leidunud ühtki inimest, kes oleks prohvetit varjanud.
Üsna üksildane elu. Kõik kartsid Iisebeli.
Iisebel oli nii kohutav olnud, et tappis kõik prohvetid, kelle leidis.
Iisraelis oli olnud prohveteid, kuid ta lasi nad tappa.
Üks õukonnaülem päästis neist sada, kui neid varjas ja toitis.
Rahvas kartis ega võtnud Eelijat vastu.
Jumal aga juhatas ta Kriti jõe äärde,
kus kaarnad toitsid teda terve aasta.
Räägi sellest veidi.
Eelijal võis olla raske sinna Kriti jõe äärde minna,
mõeldes, et ta heidetakse kõrvale ja ta ei tohi enam jutlustada.
Minu arvestuse järgi istus ta seal aasta.
Põud kestis 3,5 aastat.
Keset loodust tõid kaarnad talle kaks korda päevas leiba ja liha
ning jõest sai ta vett.
Kujutlen, kuidas ta seal loodust jälgib, psalme laulab ja palvetab.
Ka selline aeg on usklikule tähtis,
kui satutakse otsekui isolatsiooni ja jäädakse Jumalaga kahekesi.
Ja kuigi rahval oli tähtis Eelija suust Jumala Sõna kuulda,
võis Jumal endale lubada Eelija mõneks ajaks eemaldada,
nii et Tema sulane ei osalenudki kõiges, mis toimus.
Kui jõest vesi otsa sai, käskis Issand tal Sareptasse minna,
kus üks lesk teda toitma pidi.
Seegi on niivõrd imeline lugu. Eelijalt nõuti suurt usku,
et kõndida mitusada kilomeetrit Kriti jõe äärest Vahemere kaldale.
Ta mõtles ilmselt, kuidas leida leske, kes polnud juut
ja et Siidon oli Iisebeli kodukant,
kus Iisebeli isa veel kuningaks oli. Kas ta pidi sinna minema?
Ja nälg oli üldine, nii et tol lesel polnud rohkem toitu kui teistel.
Jumal oli aga kõik korraldanud.
Ka seda mainis Jeesus ise.
Kuigi Iisraelis oli palju leski,
saadeti Eelija ühe pagana juurde.
Seal ilmselt tunti siiski Jumalat.
Vähemalt too lesk tundis.
Ta oli Baali teenides ilmselt mingisse kriisi sattunud.
Kui Eelija linnaväravasse ilmus ja lesknaine seal küttepuid korjas,
et endale ja pojale viimast einet valmistada ja siis surra,
palus Eelija tal esmalt endale leiba teha ja alles siis pojale,
teadis lesk, et tal pole piisavalt jahu, kuid tegi seda siiski.
Ta uskus Jumala sõna, et astjast ei lõpe õli ega vakast jahu,
enne kui nälg lõpeb.
See on tõeliselt imeline lugu. Tal polnud endalegi toitu
ja nüüd julges prohvet talt paluda, et talle süüa tehtaks.
Jeesus ütles, et see, kes prohvetile klaasitäie vett annab,
ei jää oma palgast ilma.
Seda tuleks lõpuaegadel meeles pidada,
kui pilgatakse ja kiusatakse taga õigeid Jumala Sõna jutlustajaid.
Ja pole teada, mis veel ees ootab. Kuid heas suunas asjad ei liigu.
Varem tõdesime sedagi, et keegi ei tahtnud Eelijat varjata.
Keegi ei tahtnud temaga seostuda ega jutlustajat endale sõbraks.
Seegi on meie ajal tüüpiline.
Kui Jumal toob esile kellegi, kes avalikkuses tõde meenutab,
hoiavad kõik distantsi.
Kõik ütlevad, et ta on liiga järsk ega tohiks nii karmilt öelda.
Kindlasti arvas kogu Iisrael, et Eelija on liiga järsk.
Kas on vaja oma maale sellist katastroofi palvetada?
Ta polnud kindlasti populaarne. Kuid ta armastas oma rahvast.
Mis sa neist kaarnatest arvad? See on ju ime?
Ta sai üleloomulikult toitu.
Mõtisklengi raamatus, et kas kaarnad varastasid seda kuskilt pagaritöökojast
või kust nad selle toidu said. Sama suur ime juhtus Sareptas,
kui vakast ei lõppenud jahu ja astjast õli.
Jumal ei täitnud tervet õlianumat, kuid iga päev sai kolm inimest süüa.
Minu arvestuse järgi elas Eelija seal kaks aastat
ja hoolitses 2-liikmelise koguduse eest.
Kui Jeesus 800 aastat hiljem maailma tuleb,
räägitakse, et Siidoni ja Tüürose alalt tuli palju rahvast Teda kuulama.
Arvan, et see oli tolle lese mõju. Eelija oli ustav väheses,
millele järgnes mitmesaja aasta pärast õnnistus suures.
See on hea mõte, et seal võis mingi ärkamine tekkida.
Vahepeal pean mainima,
et ühe Norra misjoniühenduse juht rääkis, kuidas nad Hiinast välja visati
ja üks vana naismisjonär,
kes oli samuti välja visatud ja kes kunagi tagasi ei pääsenud,
ütles sellele juhile, et seal pole vist enam kedagi.
Kui misjonijuht Hiina läks, kohtas ta kogudust,
mis oli kasvanud mõnesajalt kümnete tuhandeteni.
Koju naastes helistas mees tollele vanale naismisjonärile
ja ütles, et tema koguduses on nüüd kümneid tuhandeid.
Ta ütles, et telefonis jäi vaikseks ning ta mõtles, mis toimub.
Vanaproua nuttis ime pärast, et ta külvas kunagi Hiinas Sõna,
visati riigist välja ja 40 aastat hiljem oli seal kogudus 10 000 liikmega.
See räägib meile Jumala ustavusest,
kuid ka seda, et peame väheses ustavad olema.
See on hea sõna meile, Jaapani misjonäridele,
kes on olnud tihti kahe inimesega koosolekutel.
Ja alati kõlab kiusuhääli, mis kutsuvad tööd lõpetama,
kui mingit ärkamist pole.
Karmeli mäel toimunu
on Eelija elu suursündmus.
Kui Issand ütles Eelijale Sareptas, et on aeg Iisraeli minna
ja öelda kuningale seda ja teist ning Jumal annab vihma,
siis Eelija lähebki ja korraldab Karmeli mäel mõõduvõtmise,
et näidata, kes on tõeline Jumal.
Kõik mäletavad seda juhtumit, aga kui te ei mäleta detaile,
siis Eelija ehitas altari täpselt Moosese Seaduse järgi.
Hommikupoolikul ohverdasid Baali prohvetid,
kuid ei tulnud mingit vastust, kuidas nad ka ei karjunud.
Nad lõikusid end ja läksid transsi, kuid Baal ei vastanud.
Eelija palvetas lihtsa palve: Näita Issand, et Sina oled Jumal,
et rahvas võiks Sinu poole pöörduda ja et mina olen tõeline prohvet.
Siis langest taevast tuli, mis põletas isegi altarikivid.
Enne seda palus ta veel altari märjaks teha,
et see oleks läbimärg
ja olukord oleks võimatu.
Seejärel neelas tuli esmalt vee
ning seejärel süttis muu.
Üks kõnekas asi, mida mainisid juba alguses, on see,
kui üksi Eelija oli.
Baali prohveteid oli tohutu hulk ja tema oli üksi.
Baali prohveteid oli 450. Nad kõik osalesid ohverdamises.
Astarte prohvetid olid kisakooris ja toetasid Baali prohveteid.
Ja rahvas vaatas pealt, kumb on õige Jumal.
Ei mõõdetud üksnes seda, kes on õige Jumal ja vastab tulega,
vaid milline on õige jumalateenistus.
Põhja-Iisraelis oli juba 10 aastat vale jumalateenistus käinud.
Nüüd näitas Issand, kuidas see käib. Altar tuli teha nii nagu Tema ütles.
Ohver tuli tuua Tema juhiste järgi ja õhtuse ohvri ajal.
Jeruusalemma templis ohverdati täpselt samal ajal lammas,
kui Eelija oma ohvri tõi. See viitab Jeesusele.
Kõik Vana Testamendi ohvrid viitavad Jeesusele.
Õige jumalateenistuse keskmes on Jeesus.
Kas on võimalik, et see suhe on täna samasugune -
450 valeprohvetit ühe õige kohta?
Võib olla küll.
Mida lähemale Jeesuse naasmisele, seda ligemale see suhtarv tuleb.
Siin näeme, et lõpuks võidab siiski tõde.
Isegi kui oled üksi, tuleb julgeda tõe eest seista nagu Eelija.
Kas siin pole näha ka vale ja õige prohveti tundemärke?
Ja õige jumalateenistus. Ta ei mõelnud neid asju ise välja,
vaid ehitas Moosese Seaduse aegse Jumala Sõna järgi.
Ta ei püüdnud Jumalale kõlvata ja panna Jumalat reageerima
oma trikkide, lõikumiste, hüppamiste ja karjumistega,
vaid ta palvetas alandlikult ja Jumal vastas.
Õige prohvet jääb alati Jumala Sõna juurde ja tal on õige jumalateenistus.
Ja tal on ka õige ohver. - Ja see on täna samamoodi.
Praegu on sama olukord mis Iisraelis.
Suur osa kristlasi arvab, et Jumalat võib teenida kuidas tahes,
kus tahes, millal tahes, mingeid reegleid pole.
Kuna Piiblit ei loeta, ei teata, mida Jumal tahab
ja mis on patt ning pidevalt valvatakse, et keegi liiga järsk poleks.
Tuleb inimesi mõista, lasta neil üksteist armastada,
kuidas iganes nad tahavad ja Jumalgi ei tohi sekkuda.
Siit lähtub huvitav seik. Mõned ütlevad,
et kui Jumalalt tuleb selline jõudemonstratsioon,
kus saame imesid ja tunnustähti, küll siis rahvas pöördub.
Aga mis toona juhtus?
Nii arvas ka Eelija.
Ta oli veendunud, et kui Jumal vastab tulega,
algab ärkamine. Ta panustas sellele.
Ta tahtis päästa Iisraeli selle kõige nägemise läbi.
Rahvas hüüdiski kooris: Issand on Jumal.
See tähendas, et Jahve on õige Jumal ja Baal pole.
Kõik ebajumalapreestrid tapeti tol päeval,
sest see on Moosese Seaduse järgi surmaga karistatav.
Ahab rääkis siis Iisebelile, mis juhtus.
Ahabki võis südames mõelda, et Jahve peab ikka Jumal olema.
Aga kuna ta oli tuhvlialune,
siis Iisebel vihastus, et tema kallid prohvetid tapeti
ja saatis Eelijale sõna, et homme sureb tema.
Siinkohal näeme Eelija inimlikkust.
Seni seisis ta julgelt 850 ees üksi
aga nüüd ehmus ta naise viha pärast ja põgenes. - Ja ta masendus.
Ta sattus täielikku masendusse, kuna mõistis,
et rahvas kaotas võimaluse ja läheb täpselt Moosese käsu järgi:
tuleb looduskatastroof, rahvas hävib ja satub sundpagulusse
ning kogu rahvas hävib.
Kas seegi pole imelik, et ta oli värskelt näinud,
kuidas Jumal saadab kaarnad teda toitma ja hoolitseb,
ning nüüd vastas Jumal võimsalt taevast,
kuid siiski arvab ta, et Jumal on ta unustanud ega vasta talle?
Ta põgenes keset ööd elu eest.
Ta suundus lõunasse ega teadnud ilmselt kuhu.
Ta kõndis terve tee läbi Juudamaa ja jõudis Beershevasse
ning jäi väsinult põõsa alla magama.
Ja Issand hoolitses ta eest seal.
Ta ütles: "Issand, nüüd aitab! Ma ei taha enam elada."
Issand saatis kahel korral ingli teda toitma ja ütles,
et tähtis töö on veel tegemata. Eelija suundus uuesti lõunasse,
kus oli sõlmitud leping. Eelija läks seda ilmselt maha matma,
arvates, et kõik on nurjunud. Ta läks Siinaile.
Oled pikalt jumalasulane olnud
ja Piiblit õpetanud.
Kas iga jumalasulase elus on hetki,
kus tundub, et ollakse täiesti üksi, maha jäetud ja et keegi ei hooli?
Jah. Arvan, et on. Minulgi on olnud.
Viimati, kui Jaapanist tulin, oli küll tunne,
et kas mul enam elus midagi teha on.
Kuni Jumal avas taas uued uksed.
Meil lõpeb kohe saateaeg ja jätkame seda teemat järgmine kord
ning räägime Eelija eluetappidest,
aga ütle lõpuks veel midagi lohutuseks mõnele jumalasulasele,
kes kuulab ja tunneb end väsinult ning arvab, et Jumal on ta unustanud
ja inimesed ei taha sõnumit kuulda.
See on tähtis aeg su elus.
See on aeg, kuhu Issand on sind juhatanud.
Ta võtab sult ära usu iseenda jõusse.
Meil on alati mingi ülesanne, kuniks elame.
Isegi kui lebame voodis ega suuda liikuda, võime palvetada.
Issandal on sulle veel midagi varuks. Eelijal oli veel tähtis osa tegemata.
Teda ootas veel 20 aastat, kuigi ta tahtis, et Jumal ta ära võtaks.
Räägime nendest 20 aastast järgmises saates.
Aitäh, Mailis Janatuinen, et rääkisid Eelija elust.
Soovitan sinu soomekeelset raamatut "Tisbelane Eelija".
mida saab neil päevil allahindlusega, kui helistate Perussanomasse.
See maksab vaid 9 eurot.
Selle Mailis Janatuise raamatu ääres
võib süveneda Eelija ellu.
Kuniks meil on elu, on Jumalal meile ülesanne.
See on imeline mõte. Õnnistust sinugi ellu!
Mis olukorras sa ka poleks, Jumal pole sind unustanud.
Kohtume nädala pärast taas Piiblikohvikus!
Olen Leif Nummela ja teen Piiblikohviku saadet.
Kui tahad toetada seda saadet ja kristlikku teletööd,
saad teha seda ekraanil nähtavate kanalite kaudu.
TV7 Eesti tööd saab toetada helistades annetustelefonil 900 1777.
Kõne hind on 7 eurot. Lisainfo: www.tv7.ee
Aitäh, et aitad neid saateid võimalikuks teha!
Tõlge: Monika Jaaguri